Harald Sakarias Hansen

Harald Sakarias Brøvig Hansen (født 29. november 1988 på Tananger) er daglig leder for Fávli og seniorrådgiver på bærekraftige hav i WWF Verdens naturfond. Tidligere har han arbeidet i Klima- og miljødepartementet og Utenriksdepartementet, blant annet med Høynivåpanelet for en bærekraftig havøkonomi og OSPAR. Før dette arbeidet han som forsker på internasjonale fiskerier ved Fridtjof Nansens Institutt og spesialiserte seg på fiskerier i endring, henholdsvis snøkrabbe i Barentshavet og det pelagiske komplekset bestående av makrell, sild og kolmule i Norskehavet.

Han har engasjert seg i internasjonal politikk gjennom flere år og var fra 2012-2013 leder av Spire. Hansen har vært nestleder i Troms SV og Internasjonalt utvalg i SV og ledet i 2016 SVs arbeidsgruppe for forsvars- og sikkerhetspolitikk.

Han har en M.Sc. i International fisheries management fra Norges fiskerihøgskole. I tillegg har han studert ved Universitetet for miljø- og biovitenskap og Københavns universitet. I 2011 deltok han på en ekspedisjon til Sørishavet gjennom University of St Andrews og gjennom arbeid med mastergraden og senere forskning har han vært på flere forskningstokt i Barentshavet. Han har tidligere arbeidet for Aegir Havbruk.

Han kom på andreplass i realityserien Skårungen, som ble sendt på NRK1 våren 2017.

Fagfellevurderte publikasjoner 
 Hansen, Harald Sakarias Brøvig: Three major challenges in managing non-native sedentary Barents Sea snow crab (Chionoecetes opilio), Marine policy, 71, 2016, s. 38-43.

Andre publikasjoner 
 Stans fiskeranet, Bistandsaktuelt, 2013.
 Smutthull for snøkrabbe, Dagens Næringsliv, 2016.
 Verdenshavenes framtid avgjøres nå, Fiskeribladet Fiskaren, 2016.
 Norge kan tape snøkrabbestriden, NRK Ytring, 2017.
 Aftenposten og fortellingen om Røkkes ark, Aftenposten, 2017.

Media 
 Snøkrabbe-krangel mellom EU og Norge, NRK Dagsnytt atten, 2017.
 Røff fiskelykke, Gaysir, 2017.
 Oil lurks beneath EU-Norway snow crab clash, POLITICO, 2017.
 Vil utvikle bærekraftig teknologi for uttak av pukkellaks, Ságat 2022.
 Skal høste sol, vind og bølger til kraftproduksjon på Ingøya og Rolvsøya, Finnmarksposten 2022
 Vil skape vind- og bølgekraft i forblåst øysamfunn, NRK Troms og Finnmark 2022

Referanser 

Personer tilknyttet Fridtjof Nansens Institutt
Fødsler i 1988